text: Flere sprit-bilister mister bilen
  04 juli 2014 kl. 13.38
  Alene i første halvår af 2014 er beslaglagt 110 køretøjer i forbindelse med spritkørsel mod 139 køretøjer hele sidste år.
  I 2012 blev færdselslovens regler om konfiskation af køretøjer skærpet. Fra 1. juli i år er der desuden udvidet med mulighed for at konfiskere allerede første gang en bilist bliver taget med en spirituspromille på over 2.0.
  Politiet beslaglægger køretøjet, og en dommer afgør derefter, om køretøjet skal konfiskeres. Der er endnu ikke beslaglagt efter den nye regel om 2.0 promille.
  - Man kan undre sig over, at så mange stadig ikke har forstået budskabet eller bare tager risikoen. Det siger lederen af Syd- og Sønderjyllands Politi, vicepolitiinspektør Knud Reinholdt.
  De konfiskerede biler bliver enten solgt på auktion eller skrottet, hvis de er af ringe værdi, hvad de fleste hidtil har været.
   - Se info om spritkørsel og straf her
  